**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 13.09.2022**

**Prítomní:** Csaba Orosz, Ing. Ján Lelkes, Ing. Ervin Sármány, Ing. Imrich Tóth, Ing. Edit Bauer, Ing. Tibor Duducz, PaedDr. Gábor Veres, Ladislav Ásványi, Ing. Csaba Horváth, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ Vyhodnotenie rozpočtu mesta k 30.06.2022

2/ III. zmena rozpočtu za rok 2022

3/ Majetkoprávne záležitosti nehnuteľností

4/ Rôzne

**K bodu 1)**

Prítomní členovia komisie prerokovali predložené Vyhodnotenie rozpočtu mesta k 30.06.2022.

Komisia jednohlasne odporučila prerokované Vyhodnotenie rozpočtu mesta k 30.06.2022 na schválenie MsZ.

**K bodu 2)**

Prítomní členovia rozšírenej komisie prerokovali predložený návrh III. zmeny rozpočtu mesta na rok 2022. Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočností, ktoré nastali od schválenia II. zmeny rozpočtu na rok 2022. Na základe rozhodnutia komisie bol zapracovaný projekt na Podporu plnenia funkcií rodiny do III. zmeny rozpočtu.

Komisia jednohlasne odporučila prerokovaný návrh III. zmeny rozpočtu mesta na rok 2022 na schválenie MsZ.

**K bodu 3)**

SAD DS, a.s. – žiadosť o nájom 3 parkovacích miest nachádzajúcich sa v Šamoríne, parc. č. 2844/1, v k.ú. Šamorín – spevnená plocha o celkovej výmere 152,25 m2, ktorá zodpovedá parkovacím miestam pre 3 autobusy.

Komisia jednohlasne schválila mesačný nájom vo výške 50,- € bez DPH za jedno parkovacie miesto.

Viktor M. – žiadosť o prevod nájomného práva na Michala M. – parc. č. 1175/1 a 1175/4, v k.ú. Šamorín.

Uzavretie zmluvy o vecnom bremene pre vydanie stavebného povolenia na stavbu „Polyfunkčný objekt Molar“ na parc. č. 213/3 v k.ú. Šamorín.

Finančná komisia jednohlasne súhlasila s prevodom nájomného práva s rovnakými podmienkami.

**K bodu 6)**

Prítomní členovia komisie prerokovali predloženú Audítorskú správu k Účtovnej závierke a ku Konsolidovanej účtovnej závierke mesta za r.2021.

Komisia jednohlasne odporučila MsZ Audítorskú správu k Účtovnej závierke a ku Konsolidovanej účtovnej závierke mesta za r.2021 prerokovať a vziať na vedomie.

Ďalšie žiadosti na prerokovanie neboli predložené, predseda komisie poďakoval prítomným za účasť a rokovanie ukončil.

Ing. Imrich Tóth, predseda

Zapísal: Tomáš Szerda